આરોગ્ય ટુચકા 69. ઉમ્મર: એ વાત સાચી છે કે જેમ સમય પસાર થાય તેમ વય વધતી જાય છે. પરંતુ એની અસર ન દેખાય એમ બની શકે. જો આપણા વીચારો સકારાત્મક, સારા, બધાંનું ભલું ઈચ્છનારા જ હોય તો આ શક્ય છે. આશાવાદીઓ પર નીરાશાવાદીઓ કરતાં ઉમ્મરની અસર ઓછી માલમ પડે છે. દુખી રહેતા લોકો જલદી વૃદ્ધ થાય છે, જ્યારે દરેક પરીસ્થીતીમાં ખુશ રહેનારા યુવાન દેખાય છે. ઉપરાંત જો તમને એમ લાગે કે લોકોને તમારી જરુર છે, તમે લોકો માટે ઉપયોગી છો, તમે લોકો માટે કંઈક પ્રદાન કરી રહ્યા છો, તો પણ તમે વધુ સમય સ્વસ્થ રહી શકો. જે લોકોને એમ થાય કે પોતે હવે કંઈ કામના રહ્યા નથી, કોઈને મારી હવે કશી જરુર નથી, તે લોકો વહેલા વૃદ્ધ થશે.